Tervetuloa Jerusalem studioon!
Kuusi vuotta sitten -
Karmelin suurpalossa menehtyi 44 ihmistä.
Nyt Israel on kamppaillut jälleen maastopaloja vastaan.
Sekä suuria metsäalueita että asuinalueita on palanut.
Poikkeuksellisen kuiva sää ja kova itätuuli ovat helpottaneet syttymistä, -
mutta viranomaiset uskovat, -
että ainakin kolmannes paloista on kansallismielisiä tuhopolttoja.
Epäillyistä tuhopoltoista keskustelevat tänään -
Israelin poliisin tiedottaja Mickey Rosenfeld, -
arabimedian tarkkailija Roni Shalom Bialr -
ja analyytikkomme Amir Oren, tervetuloa!
Herra Oren, kertoisitteko tämänhetkisestä tilanteesta?
Ilmastonmuutoksesta puhutaan paljon.
Nyt keskitalvella on vaikea muistaa, -
että vain pari viikkoa sitten sää oli lähes päinvastainen.
Kuten sanoitte, -
olosuhteet olivat suotuisat palojen leviämiselle, -
oli niiden syy sitten luonnonilmiö, huolimattomuus tai tuhopoltto.
Tästä tulipaloaallosta voi oppia jotakin -
muihinkin tarkoituksiin.
Se kertoo Israelin haavoittuvuudesta silloin, -
kun sen selustaan hyökätään raketeilla tai muilla keinoilla.
Jälleen kerran ilmeni, -
ettei Israel ole valmistautunut kovin hyvin tällaiseen tilanteeseen.
Varautumiseen kuuluu kolme osatekijää: -
ehkäiseminen, suojaaminen ja evakuointi.
Herra Rosenfeld, -
yksittäisiä tapauksia oli noin 90.
Tilanteeseen reagoitiin monilla tahoilla, myös kansainvälisesti.
Oliko Israel varautunut siihen, -
ja millainen tuo prosessi oli alusta loppuun saakka?
Israelin poliisi ja palolaitos, -
jotka ovat kotimaan turvallisuuden ministeriön alaisia, -
ovat täysin varautuneet tähän.
Tulipalojen laajuus oli tässä tapauksessa yllättävää, -
samoin palojen esiintyminen ympäri maata, eikä vain Jerusalemin alueella.
Seuraavana aamuna tulipalo syttyi yllättäen Zichron Ja'akovin alueella -
ja sitten vakavin palo Haifan alueella.
Eri poliisi- ja palokuntayksiköt toimivat eri alueilla samaan aikaan.
Palojen samanaikaisuus herätti heti epäilyksiä.
Eri alueiden yksiköt pantiin ripeästi liikekannalle.
Saimme Zichronin palon hallintaan suhteellisen nopeasti.
Kun havaitsimme vaikeat sääolosuhteet -
ja että Haifassa syttyi kuusi paloa lähes samanaikaisesti, -
keskityimme Haifaan ja siirryimme seuraavalle tasolle.
Toteutimme poikkeuksellisen laajan evakuoinnin.
Pian tulipalojen syttymisen jälkeen -
pidätettiin useita tuhopoltosta epäiltyjä.
Neljä pidätettiin Natafin palosta epäiltynä.
Nataf sijaitsee Jerusalemin lähistöllä.
Palon jälkeen heidät vapautettiin.
Johtopäätös oli, että tulipalo sai alkunsa huolimattomuudesta.
Se herätti kuitenkin spekulaatioita.
Poliisin tiedottaja on sanonut, -
että 30 ihmistä on pidätetty, -
ja osaa heistä todellakin epäillään tuhopoltosta.
Miten tällaista asiaa käsitellään?
On katsottava, miten Israelin hallinto varautuu tällaisiin tapauksiin -
eri laitostensa kautta.
On olemassa niin sanottu tulipaloindeksi, -
jolla kalibroidaan tietyn päivän tuulennopeus ja lämpötila.
Kaikki muutkin tekijät huomioidaan.
Jos tulos ylittää tietyn tason, -
eri paloyksiköt, mukaan lukien lentoyksiköt, nostetaan -
korkean valmiuden tasolle.
Niillä ei kuitenkaan ollut mitään sellaista tietoa, -
jonka avulla olisi löydetty tulipalojen alkamispaikat.
Jos niin olisi tehty, palot olisi saatu nopeammin hallintaan.
Se olisi auttanut selvittämään mahdollisia sytyttäjiäkin.
Espanjassa esiintyy paljon maastopaloja, -
joista osa on tahallaan sytytettyjä.
Näin tehdään esimerkiksi pensaikkojen poistamiseksi.
Espanjalaisasiantuntijoiden mukaan -
97 % maastopaloista syttyy ihmisen toiminnan seurauksena, -
huolimattomuus mukaan lukien.
Kun olosuhteet nousevat tiettyyn indeksiin, -
asiasta tiedotetaan julkisesti.
Tuhopolttajat voivat hyödyntää ilmoitusta siitä, -
että lähipäivien olosuhteet ovat sellaiset, -
ettei maastossa saa sytyttää tulta.
Pahoissa aikeissa olevat panevat silloin toimeksi.
Israelissa, kuten muuallakin Lähi-idässä, -
ajatellaan aina salaliittoja, -
arabiaksi mu'amara.
Jos arabi havaitaan syylliseksi palon syttymiseen, -
vaikka vain huolimattomuudenkin seurauksena, -
ja kukapa hänen ajatuksistaan tietäisi, -
häntä epäillään tahallisesta, kansallismielisestä teosta.
Poliisi on aloittanut tapauksen tutkinnan. Kertoisitteko siitä?
Tutkintaa tehdään koko maassa. Jokainen palo tutkitaan.
Tutkintatiimit kokoontuvat Jerusalemin alueella, -
Keski-Israelissa ja Pohjois-Israelissa.
Yhteensä 39 ihmistä on pidätetty ja kuulusteltu.
Pidätykset on tehty paikalta löydettyjen todisteiden pohjalta.
Osa heistä pidätettiin heidän yrittäessään paeta paikalta.
Epäiltyjä etsivät partiot havaitsivat heidät.
Heillä oli motiivi ja he sytyttivät palon tahallaan.
Tutkinta jatkuu yhä.
Haluaisin keskustella motiivista.
Herra Bialr, -
arabiankielisessä sosiaalisessa mediassa iloittiin näistä tulipaloista.
Siellä kehotettiin sytyttämään niitä.
Miten laaja ilmiö se oli?
Ensinnäkin kansan ja hallinnon välillä on suuri ero.
Turkki oli ainut muslimimaa, joka lähetti apua.
Se lähetti 10 miehen yksikön ja kolme lentokonetta.
Palestiinalaishallinto lähetti 42 miestä ja kahdeksan paloautoa.
Jordania ja Egypti tarjosivat paloautoja ja lentokoneita, -
mutta emme tiedä, lähettivätkö ne niitä.
Nämä olivat siis hallintoja.
Ymmärtääksemme hallinnon ja kansan eron, -
luen Egyptin ulkoministeriön tiedottajan sanat -
egyptiläiselle uutistoimistolle.
"Egyptin ulkoministeriö ei ole tietoinen kyseisistä toimenpiteistä."
Egyptin hallinto pelkää siis kansan reaktiota siihen, -
että se on aikonut auttaa Israelia.
Sosiaalisen median reaktioissa -
suurimmat maat ovat Egypti ja Saudi-Arabia.
Suurin osa vihakommenteista tuli niistä maista.
Kiihotusviestejä tuli laulajilta, runoilijoilta, uskonoppineilta, -
TV-kasvoilta ja monilta muilta.
Sheikki Ahmad al-Arifi on suosittu muslimioppinut -
ja yksi vaikutusvaltaisimmista muslimioppineista Twitterissä.
Hänellä on 16 miljoonaa seuraajaa Twitterissä.
Hänen Twitter-profiilinsa on Lähi-idän ja arabimaailman merkittävin.
Hänkin iloitsi tulipaloista: "Onnea tulipaloille!"
"Tämä on rangaistus Jumalalta!" Ja niin edelleen.
Toinen esimerkki on arabiemiraattilainen laulaja Ahlam, -
joka kuuluu suositun Arab Idol -ohjelman tuomaristoon.
Hänkin riemuitsi Israelin tulipaloista.
Herra Oren?
Vaikka kukaan ei välttämättä tunnusta, -
rikosteknisiä todisteita on löydetty, kuten komisario Rosenfeld sanoi, -
joko tapahtumapaikalta tai valvontakameroista.
Elleivät he tunnusta eivätkä julista motiiviaan, -
emme tiedä, liittyvätkö tapauksista yksikään muazzin-lakialoitteeseen.
Juuri ennen tätä tulipaloaaltoa -
Israelin oikeisto teki lakialoitteen, -
joka rajoittaisi moskeijoiden rukouskutsujen aikoja.
Aloitteen mukaan -
rukouskutsuja tulisi rajoittaa meluhaitan vuoksi.
Tämä herätti tyytymättömyyden ilmaisuja -
Israelin arabien ja maailman muslimien keskuudessa.
Knesset ei ole vielä hyväksynyt aloitetta.
Siitä on kuitenkin jo tullut osa julkista keskustelua.
Reaktiot voivat siis liittyä siihen, -
että tulipalot esitettiin kostona heti aloitteen tekemisen jälkeen.
Kuitenkin yleisesti ottaen reaktioista voi päätellä, -
että muslimit ja arabit kokevat olevansa heikkoja Israeliin nähden.
He pitävät Israelia vahvempana, lähes haavoittumattomana.
Aina kun Israelia kohtaa jokin onnettomuus, -
he riemuitsevat.
Herra Rosenfeld, -
miten paljon tutkintaan kuuluu sosiaalisen median tarkkailua, -
ja miten poliisi reagoi vihaviesteihin?
Olemme pidättäneet kolme epäiltyä, jotka kehottivat sytyttämään tulipaloja.
Viestit olivat selviä.
Facebookia ja Twitteriä käytetään tietyissä piireissä -
Israel-vastaisten viestien levittämiseen.
Kamppailemme sitä vastaan jatkuvasti.
Poliisioperaatioita on jatkuvasti meneillään -
sekä Jerusalemissa että Juudeassa ja Samariassa.
Israelin arabit ovat osa yhteiskuntaamme.
Meillä on arabipoliisejakin.
Yli 10 % Israelin poliiseista on ei-juutalaisia.
Pieni osa Israelin arabiväestöstä tekee kuitenkin terrori-iskuja -
väkivaltaa ja terrorismia lietsovan kiihotuksen seurauksena.
Eräät Israelin poliisin yksiköt tarkkailevat sosiaalista mediaa -
sekä arabiaksi että englanniksi.
Näin etsitään terrori-iskuihin kiihottavia henkilöitä.
Samoin viime viikkoina tulipalojen yhteydessä oli nähtävissä, -
että valitettavasti Israelin arabit hyödyntävät sosiaalista mediaa -
iskujen tekemisessä.
Herra Bialr, -
oliko arabimaailman reaktio tulipalojen aikaan erityisen suuri, -
vai oliko se samanlaista kuin aina?
Se oli poikkeuksellista.
Se oli "suurin voitto sitten vuoden 1973".
Miljoonat ihmiset twiittasivat -
#israeltahtareq, "Israel palaa".
Sen takana on ajatus Israelin pikaisesta katoamisesta.
Se on Israelin vihaajien toiveajattelua.
Vastatakseni herra Orenin kommenttiin -
sosiaalisen median sodan lisäksi -
Israelin omassa mediassa on eräs suuri ongelma.
Israelilla ei ole arabiankielistä televisiota, -
joka tavoittaisi arabimaailman, palestiinalaiset -
tai edes Israelin arabit.
Israel ei siis voi välittää kiihotusta vastustavaa sanomaa.
Silti useimmat knessetin ja kaupunkien arabijohtajat -
sekä muut yhteisöjohtajat ottivat vahvasti kantaa kiihotusta vastaan.
He tuomitsivat sen ja tarjosivat apua.
Haifahan on moniyhteisöinen kaupunki.
Siellä asuu arabeja ja juutalaisia, muslimeja ja kristittyjä.
Nyt joulukuussa Haifassa juhlitaan kolmen pääuskonnon juhlia.
Ongelmana ei ole ollut niinkään johtajat, vaan seuraajat.
Tulipalo nähtiin "heikkojen aseena", -
aivan kuin veitset puukotus-intifadassa.
He tietävät, etteivät he voi Israelille mitään.
Heillä ei ole panssarivaunuja eikä hävittäjiä.
He purkavat turhautumistaan iloitsemalla, -
kun Israel vahingoittuu.
Pari päivää myöhemmin tilanne on normalisoitunut.
Jos lähitulevaisuudessa on yhtä kuiva sää ja itätuuli, -
samat maastopaloille alttiit olosuhteet, -
tuhopoltolla tai ilman, -
ryhtyvätkö yksinäiset sudet tuhopolttoihin, -
kuten aikoinaan puukotuksiin?
Tällä viikolla Israelin valtiontarkastaja julkaisi raportin, -
jossa hän kritisoi Israelin selustan valmiutta -
sekä tulipalojen että ulkopuolelta ammuttujen rakettien varalle.
Jos vertaa Karmelin paloon kuusi vuotta sitten, -
parannuksia on tehty.
Joka kerta Israel oppii jotain, mutta ei tarpeeksi.
Sekä palolaitos että poliisi ovat -
kotimaan turvallisuuden ministeriön alaisia.
Ne yhä kilpailevat vastuusta kentällä.
Kenellä on komento paikan päällä, palopäälliköllä vai poliisipäälliköllä?
Tällä hetkellä johto on poliisilla, -
mutta hallitus suunnittelee sen siirtämistä palopäällikölle.
Poliisi toimisi sitten toissijaisena voimana.
Kun palovaarasta kertovasta indeksistä on ilmoitettu, -
lennokkien tai jopa satelliittien pitäisi tarkkailla tiettyjä alueita.
Palolaitoksen ilmayksikköjen pitäisi partioida ilmassa, -
eikä vain odotella maassa lähtökäskyä.
Eräs tärkeä ero vuoden 2010 ja tämän kerran välillä on se, -
ettei kuolonuhreja nyt tullut.
Kuusi vuotta sitten kuoli 44 ihmistä.
Sitä voi pitää onnistumisena.
Tietysti, koska viranomaiset päättivät, että raha ei ratkaise, -
vaan on parempi evakuoida tuhansia, Haifassa jopa 60 000 ihmistä, -
kuin vaarantaa yksikin ihmishenki.
Siinä mielessä se onnistui, ja varmasti tästä opitaan lisää.
Herra Rosenfeld, tahdotteko vastata?
Vastuu on todellakin täysin Israelin poliisilla.
Turvallisuus- ja pelastuspalvelut olivat täysin koordinoidut.
Ne toimivat tehokkaasti ja välittömästi palojen alettua.
Oli myös erittäin tärkeää, -
että Israelin hallinnon pyytämä kansainvälinen apu tuli nopeasti.
Lentokoneita saapui lähes ensimmäisen vuorokauden kuluessa.
Siitä oli meille apua.
Israelin poliisin lentäjät työskentelivät -
ulkomaisten lentäjien kanssa.
Se näkyi sekä maalla että ilmassa.
Myös palestiinalaiset palomiehet työskentelivät nyt kanssamme.
Vuonna 2010 palestiinalaiset eivät osallistuneet.
Vuoden 2010 läksyt on todellakin opittu.
On suuri saavutus, ettei kukaan kuollut näissä valtavissa paloissa, -
jotka tuhosivat niin suuret alueet ja 600 kotia, -
mikä on ennennäkemätöntä.
Lisäisin kaksi näkökohtaa. Toinen niistä liittyy lentäjiin.
Heti vuoden 2010 palon jälkeen -
ilmavoimiin perustettiin niin sanottu hävittäjälaivue, -
vaikka kyseessä oli ilmavoimien alainen yksityinen toimeksisaaja.
Sittemmin se siirrettiin poliisin alaisuuteen.
Poliisin entinen varajohtaja Shachal Ajalon siirtyi -
palopäällikön virkaan.
Hän perusti kansainvälisen avun mekanismin, -
koska Israel kuuluu nyt 31 maan ryhmään, -
joka toimii enimmäkseen Euroopassa.
Siksi Israel ei ole maiden poliittisten johtajien hyväntahdon varassa.
Olette kaikki maininneet Israelin saaman kansainvälisen avun.
Apua lähettivät Kreikka, Kypros, Italia, Venäjä, Turkki, Yhdysvallat, -
Jordania, Egypti ja palestiinalaishallinto.
Se oli ilmiömäinen reaktio.
Kun tulipalot oli sammutettu, -
pääministeri Netanjahu on puhunut supersäiliökoneen hankkimisesta -
yhdessä Lähi-idän maiden kanssa.
Se on maailman tehokkain lentokone maastopalojen sammuttamisessa.
Kertoisitteko siitä lyhyesti?
Supersäiliökoneella on lähinnä vain symbolista arvoa.
Se ei toimi yöllä eikä kaupunkien yllä.
Entä maiden välinen yhteistyö?
Yhteistyötä tehdään jo vastavuoroisuusperiaatteella.
Israel on auttanut Kyprosta ja muita maita.
Supersäiliökone ei ole paras vaihtoehto.
Israelilaisyhtiöt kehittelevät nyt muita keinoja, -
jotka tulevat pian markkinoille.
Herra Bialr, mainitsitte Egyptin ulkoministeriön tiedottajan.
Hän kielsi olevansa vastuussa avun lähettämisestä Israelille.
Uskotteko, että Egypti muuttuu avoimemmaksi -
yleisen mielipiteen alettua hyväksyä yhteistyön Israelin kanssa?
Se riippuu palestiinalaisasiasta.
Tällä kertaa kuitenkin -
israelilaisten ja palestiinalaisten palomiesten yhteistyö -
oli arabimaailmalle yllätys.
Koko ajan puhutaan, että he tappavat toisiaan, -
mutta ensimmäistä kertaa puhuttiin siitä, että he auttavat toisiaan.
Israel auttoi suojelemaan Juudean ja Samarian kyliä, -
ja palestiinalaiset auttoivat Israelin sisällä.
Sillä yhteistyöllä oli suuri merkitys.
Kukaan ei kuollut, -
mikä on Israelin palolaitoksen tärkein tavoite.
Se toimi, vaikka koteja tuhoutuikin.
Meidän on varauduttava muihinkin skenaarioihin.
Myös kansainvälinen yhteistyö on meille tärkeää.
Miten todennäköistä on, että yksittäinen tuhopolttaja -
hyödyntää sääolosuhteita tehdäkseen terrori-iskun?
Olemme jo tutkineet sellaisia skenaarioita.
Pari kuukautta sitten -
Jerusalemin alueella oli maastopaloja, -
jonka yhteydessä teimme pidätyksiä.
Yksikkömme partioivat säännöllisesti metsäalueilla.
He ehkäisevät paloja ja etsivät epäiltyjä.
Toivottavasti arabimaat ottavat vastaan Israelin apua -
tällaisissa tapauksissa.
Tässä kaikki tänään.
Kiitos, Roni Shalom Bialr, Amir Oren ja Mickey Rosenfeld!
Kiitos katsojille, näkemiin ensi viikkoon!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta